Den norske bitcoin-børsen Justcoin legges ned

Mange tusen brukere blir bedt om å tømme kontoen sin i den norske bitcoin-børsen Justcoin.

BITCOIN: Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. Vis mer byoutline Karen Bleier

Publisert: Oppdatert: 29. oktober 2014 20:24 , Publisert: 29. oktober 2014 08:02

I en twittermelding, en e-post fra Justcoin, og i en post på nettsamfunnet Reddit fikk brukere av den norske bitcoin-børsen Justcoin Exchange tirsdag beskjed om at markedsplassen stenger.

Justcoin er en norsk bitcoin-børs hvor brukere kan kjøpe, selge og handle den digitale valutaen bitcoin.

LEGGES NED: Beskjeden på twitter fra den offisielle Justcoin-brukeren. Vis mer byoutline Skjermdump

Børsen har støttet norske kroner, pund og dollar.



I teksten publisert på reddit skriver grunnleggerne Andreas Brekken og Klaus Bugge Lund det ikke lenger er mulig å gjøre innskudd, og at all handel stenger onsdag.

De oppfordret brukerne til å trekke sine bitcoin-verdier så raskt som mulig.



Siste frist for ta ut de digitale pengene er satt til 11. november.

Dermed må brukerne finne et nytt sted å sette pengene sine.

Les også PayPal vil la deg betale med bitcoins når du handler spill og musikk på nett

– Ingen norske banker ville støtte digital valuta



I meldingen skriver Justcoin at nedleggelsen skyldes at banken deres har gitt beskjed om at de ikke lenger aksepterer bedrifter som driver med digital valuta, og det gjelder også norske banker.

(Saken fortsetter under bildet.)



LEGGER NED: Beskjeden brukere av Justcoin fikk tirsdag. Vis mer byoutline Sjermdump

– Uten en bankkonto har vi ingen forretning, og vi må legge ned. Denne hendelsen viser behovet for desentraliserte betalingsnettverk, skriver grunnleggerne.



De avslutter meldingen med å takke lojale kunder.

Til Finansavisen sa Klaus Bugge Lund og Andreas Brekken i fjor at de hadde 6.000 registrerte brukere.



Ifølge Wikipedia-artikkelen om Justcoin, va antallet aktive i mars i år på 20.000.



Dette er Bitcoins Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. Skaperen er ukjent, men brukte det japanske psevdonymet Satoshi Nakamoto da prosjektet ble lansert i 2009. I motsetning til konvensjonelle valutaer som kroner eller pund, så er bitcoins helt desentralisert og hverken utstedt eller regulert av noen sentralbank eller tilsynsmyndighet. Pengene «utstedes» ved at et dataprogram lager nye bitcoins. Programmet har en åpen kildekode som alle kan sjekke. Brukerne kan generere nye bitcoins ved å utføre «mining», gruveutvinning, dette ved å stille datakraft tilgjengelig for nettverket.

Ved å løse kompliserte matematiske utregninger (algoritmer) som Nakamotos originalprogram genererer, belønnes man med nyutstedte mynter. Jo mer datakraft du tilbyr systemet, jo større sjanse har du for å finne gull i din «gruvedrift».

De fleste brukerne benytter imidlertid allerede eksisterende bitcoins i omløp, snarere enn å «grave etter gull» selv.

Vis mer vg-expand-down